Videolle tallennetusta uhkauksesta epäilty poliisi on jäänyt sairauslomalle. Ennen poliisin kuulemista Kanta-Hämeen poliisijohto ei tee ratkaisuja siitä, saako hän jatkaa tehtävissään.

Kanta-Hämeen poliisi ei ole vielä päässyt kuulemaan poliisia, jonka epäillään uhkailleen nuorta hämeenlinnalaismiestä työkaveriensa väkivallalla sunnuntaina. Mies nauhoitti tilanteen kännykällään.

Apulaispoliisipäällikkö Kimmo Pekkala Kanta-Hämeen poliisista kertoo, että kyseinen poliisi on jäänyt sairauslomalle.

- Kaveri on sairauslomalla, tämä epäilty, ja meidän osalta hommat nyt seisoo niin kauan kuin hän tulee takaisin. Miten kauan kestää tuo sairausloma, niin sitten katsotaan jatkotoimet, että mihin on aihetta.

Ratkaisuja mahdollisista kurinpitotoimista tehdään vasta sitten, kun poliisia on voitu kuulla, kertoo Pekkala.

- Jatkotoimet ja mahdollisesti seuraamukset ratkeavat senkin mukaan, millaisia syytteitä on tulossa, jos on tulossa.